Huvitav, kui kaugele su haare ulatub?
Sest mida suuremad oleme, seda laiem on ka me haare.
Nii nagu pikka kasvu inimene ulatub loomupäraselt kaugele,
nii on ka suure südame ja hingega inimestel suur visioon
ja nad ulatuvad nii palju kaugemale iseendist.
On tore, kui inimesed elavad oma elu,
kasutades oma käsi teiste ülestõstmiseks.
Kui elatakse oma elu avatud süle ja mitte rusikas kätega.
Tänud vaatamast Hillsong TV'd,
kus jätkan täna teemal "Minu käed - minu ulatuvus".
Usun, et Jumal tahab, et me ulatuvus oleks väga lai,
mis tähendab aga seda, et peame jätkama kasvamist.
Mulle meeldib see, et Piibel avardab, kasvatab ja paljundab meid.
Mulle meeldib viibida suure hingega inimeste seas,
kellel on ka suur süda ja suur visioon,
sest need kõik aitavad neil laiendada oma haaret
ja omada väga suurt mõjuala.
Tahan olla sellise koguduse pastor, kes ei mõtle vaid endale,
vaid kes on pühendunud jõudma paljudeni ja kaugele.
Naudi seda saadet, sest usun, et see on sulle õnnistuseks.
Eelmises saates...
Minu käed - minu ulatuvus.
Sinu käed - sinu ulatuvus.
Sinu käed on aknaks su südamesse, öeldes nii mõndagi su kohta.
Sageli inimesed tahavad olla kangesti pühad ja aulised,
kuid on seeläbi äärmiselt kitsarinnalised.
Seega, oleme valesti mõistnud ideed: rohkem Jumalat ja vähem meid.
Sest kui su elus oleks tõesti rohkem Jumalat ja vähem sind,
siis sinu elu ulatuvus ja mõju ning asjad, mida su käed esindavad,
tooks esile südame,
mis oleks täiega Jumala asjade suhtes valla.
See, mida oma kätega teed,
peegeldab paljuski seda, mis on su südames.
Mida su käed ütlevad su südame kohta?
Kui vaadata Vanas Testamendis Jumala käte ja Ta kätetöö peale,
võib väga paljugi õppida Tema südame kohta.
Jah, mu käed võivad olla lihtsalt käed, karedad käed,
aga mu kätetöö ütleb nii mõndagi mu kohta.
Nii nagu sinu kätetöö ütleb nii mõndagi sinu kohta.
Kasutades kõike, mis on usaldatud su kätte -
oma aega, energiat, ressursse, ande, oskusi ja võimalusi Jumala auks.
Ehk sa lased kõigel sellel, mille Jumal on su kätte usaldanud,
laiendada oma haaret kaugemale iseendast.
Minu käed - minu ulatuvus.
Võite kodus proovida järgnevat katset.
Mõõtke end pealaest jalatallani ära.
Seejärel sirutage käed külgedele välja
ja mõõtke nende pikkus ühest otsast teise.
Teoreetiliselt peaks see ühtima teie vertikaalse pikkusega.
Proovige järgi ja vaadake, kas see peab paika.
Ja kui mitte, siis paluks mulle mitte helistada.
Pöörduge härra Google'i poole, kes seda väidab.
Mäletan oma lapsepõlvest ühte poksitšempioni,
kelle nimi oli Sonny Liston.
Nii et enne, kui Muhammad Ali
hõljuva liblika ja kleepuva mesilasena mängu tuli,
oli Sonny Liston oma aja suur poksitšempion,
kes oli 184 cm pikk.
Väga pikk mees.
Samas, ta 184 cm pikkuse juures oli ta käte ulatus 213 cm
ja see oli see, mis tegi temast võrratu poksija.
Ta suutis murda läbi vastase kaitsemüürist
ja ta saavutas palju tänu oma laiale haardele.
Mida suuremad me oleme, seda suurem on me haare ja ulatuvus.
Ja isegi, et sa oled kasvult väike,
siis kui sul on suur süda, suur visioon ja suur hing
ja sa elad oma elu suurelt, mitte endasse tõmbunult,
siis elades oma elu suurelt ja avatult, võid sa omada ka sellist haaret,
mis avaldab tohutut mõju kõigele sind ümbritsevale.
Su ulatuvus ja haare on nii läbitungivad.
Kui mõelda kõigele, mida Jumal on me kätte usaldanud,
siis mida me teeme sellega?
Mida me teeme sellega?
Mida suuremad me oleme, seda suurem on me haare.
Usun, et ainuüksi meie sarnase koguduse liikmeks olemine
aitab sul olla osa nii palju suuremast haardest,
kui sa suudaks eales ettegi kujutada.
Olin nädal tagasi Mumbais,
mis on üks vastandlikumaid paiku, kus ma eales käinud olen.
Seal on kõik äärmiselt pingeline.
Ühelt poolt tohutu rikkus ja küllus ning teisalt kohe meeletu vaesus.
Nii et pinge on koguaeg õhus.
Seal on asju, millega on raske leppida nagu inimeste kannatamine.
Ja samas on seal nii palju asju, mis on täiega meeldivad.
Põhjus, miks seal olin, oli see,
et organisatsioon "Pääste visioon" sai 10-aastaseks.
Nad tegelevad tänavalaste aitamisega.
Mitte slummi lastega, kes elavad slummides,
aga tänavalastega, kes päriselt elavadki tänavatel.
Nad muudavad tuhandete laste elusid,
pakkudes neile hambaravi, arstiabi ja hoolt ka nende perede eest.
Nad õpetavad lastele elulisi oskusi nagu näiteks bussiga sõitmine.
See muutev mõju, mida nad omavad, on lihtsalt imeline!
Kuid teate, kes selle taga kõik on?
Teie!
Teie olete.
Sest ükskõik, kui suure ohvrianni te ka ohvrikarpi panete -
teie teete seda tööd.
Me pole vaid üks "Pääste visiooni" toetajaist,
vaid nende kõige, kõige suurem toetaja.
Jah, nad saavad teatud toetust ka mujalt,
aga valdavalt on tegu Hillsongi koguduse teenistusega.
Seetõttu ära kunagi alahinda oma haarde suurust.
Sul on võib-olla oma väike firma nagu paljudel teistelgi,
aga su väikese firma taga on suur süda,
mistõttu su väikese firma haare võib olla nii palju suurem sust endast.
Meie kogudusel on kirjeldus oma visioonist,
mis sai alguse järgnevast.
See oli millalgi 80-ndate lõpus,
kui üks väike punt juhte meie väikesest kogudusest
sõitis mägedesse väljasõidule, arutades seal oma visioonist.
Ühtlasi püüdsime kokku panna oma visiooni kirjeldust.
Seda kõike pisut vähem kui 30 aastat tagasi.
Väikese koguduse esindus arutamas suurt visiooni,
püüdes panna seda ühte lausesse.
Jõudsime lõpuks kahe sõnani - ulatuda välja.
Ulatuda välja ja mõjutada maailma,
rajades suure, Kristuse keskse ja Piibli põhise koguduse,
mis muudab inimeste mõtteviisi.
Ehk aidata inimestel mõelda viisidel,
mis väestaks neid juhtima ja mõjutama
kõiki erinevaid eluvaldkondi.
Olgu siis sportlasena, õpetajana,
ema ja koduperenaisena,
ärimehena ja majandusmaailmas,
õpilasena, kes omandab oskusi,
mis võimaldavad tal teha seda, mis on ta kõige suurem südamesoov.
Mulle meeldib tõsiasi,
et meie koguduse põhialuseks on välja ulatumine.
Maailmani ulatumine ja selle mõjutamine.
Usun, et tänu Jumala armule on võimalik seegi,
et suuremaks kasvades me ei muutu mitte isekamaks,
vaid meie ulatus ja haare muutuvad suuremaks.
Seetõttu on äärmiselt kurb, et osa inimesi mõtleb,
et "pühaks saamine" tähendab oma elu kitsendamist
ja ise kui väiksemaks jäämist.
Jesaja kirjas, Piiblis, on öeldud: "Püha, püha, püha on Issand."
Vaatame Jesaja 6:3
Püha, püha, püha on vägede Issand! Kogu maailm on täis tema au!”
Jumala pühadus ei tee Teda kuidagi väiksemaks.
Jumala pühadus on seotud Tema võimega olla kõikjal,
ulatuda kogu inimkonnani ja kõigeni.
Tema oli see, kes asetas tähed oma kohtadele
ja lõi kogu taeva.
See sama Jumal, kes asetas tähed oma kohale
ja kes loob oma kätega,
see sama Jumal sirutas oma käed ristil,
et kanda sinu valu.
Imeline!
Jumala pühadus ei tähenda Tema väiksemaks muutumist.
Miks siis inimesed seostavad pühadust väike olemisega?
Kui sa polnud veel usklik ja elasid maailmas laia elu;
olid kõikide pidude hing ja sul oli palju sõpru.
Elasid suurt ja ilusat elu.
Nüüd aga, kui said usklikuks, oled miskipärast elu kokku tõmmanud
ja elad mingit väikest elu.
Kuid sellega magad sa maha imelised võimalused
austada oma eluga Jumalat ja seada Ta esikohale.
Sest kui sa laseks Jumalal täita Tema tahet sinu elu suhtes
ja sa muutuks üha enam Jeesuse sarnaseks...
Jah, meil on selles osas veel rohkesti arenguruumi,
aga Jumala pühaduse otsimine ei tähenda seda,
et oleme mingi mõttetu käputäis kusagil,
kes on eraldanud end kõigist teistest.
Otse vastupidi!
Ehk siis - me peaks pühenduma
oma haarde laiendamisele ja suurendamisele.
Tahan, et me kogudus oleks alati selline.
Tahan, et me kogudus ei jätaks Jumala antud õnnistusi
kunagi vaid iseendale.
Sest mida suuremaks sa saad, seda laiemaks muutub ka su haare.
Osad arvavad,
et tõeliselt vaimulik kogudus peaks olema väike ja püha,
sööbides tõsistesse ja sügavatesse asjadesse.
Kui aga tegu on suure kogudusega, siis on järelikult midagi viltu.
Nad kindlasti teevad midagi valesti.
Ka maailm mõtleb vahel,
et kui tegu on nii suure kogudusega, peab seal olema midagi viltu.
Kuid tõde on see, et Jumala süda on laiendanud meie haaret.
Meie koguduses oli kord aeg, kus ma kõnelesin pühapäeva õhtul,
sest meil oligi vaid üks, pühapäevaõhtune teenistus.
Täna toimub meil pühapäeviti 60 erinevat teenistust.
Kuid tookord oli vaid üks pühapäevaõhtune teenistus,
kus kõige väiksem osalejate hulk oli 45 inimest.
Meil oli tol ajal ka "kassettide teenistus".
Kas keegi mäletab veel neid aegu?
Jutlused salvestati kassettidele, nii et meil oli kasseti-teenistus.
Kord aga tuli mees, kes selle eest vastutas, mu juurde
ja ütles, et see on aja raiskamine, kuna keegi ei osta neid kassette.
See jäi ka selle mehe viimaseks nädalavahetuseks.
Meil oli 45 inimest, kui ei mingit Hillsong TV'd või Hillsongi ülistust.
Me küll ise nautisime oma laule, kui mitte keegi teine ei laulnud neid.
Nii et meie haare või ulatuvus oli 45 inimest.
Täna jõuab me ülistus miljonite inimesteni.
Ainuüksi laulu "Oceans" on ostetud ja allalaaditud tohutu kordi.
Ainuüksi Ameerikas on ostnud selle singli üle miljoni inimese.
Tegu on vaid ühe lauluga.
Nii et mõtle kõigile neile miljonitele, kelleni sa ulatud.
Sorry, et sulle näpuga näitan,
aga ma tahan, et sa asjale pihta saaksid.
Sellele, et sina ulatud nendeni. Ma räägin sinuga.
Vaata ekraanile - jah, ma räägin sinuga.
Meie haare ja ulatuvus on laienenud.
See on ka meie eesmärk - ulatuda välja ja mõjutada.
Kuidas on lood sinu eluga?
Oled sa kärmas sirutama oma kätt, või lööma need pigem risti rinnale?
Sinu automaatne reageering sellele näitab ära, kuidas oma elu elad.
Huvitav, kuidas küll asjad lähevad?
Mulle meeldib tõsiasi,
et võime kogudusena laiendada oma haaret.
Rääkisin sellest, kuidas alustasime 45 inimesega.
Täna, võttes arvesse vaid osasid kanaleid, mille kaudu meid näeb
ja millest osad on ka ilmalikud kanalid.
ETV Lõuna-Aafrikas,
kus igal pühapäeva hommikul vaatab meid u 600 - 700 000 inimest.
Austraalias näiteks kanal 10 pluss mitmed muud kohad.
Kõik kanalid kokku teevad me vaatajaskonna arvuks
10 miljonit, kuni sajad miljonid inimesed,
kelleni Hillsong TV jõuab
ja teie olete selle kõige taga!
Nii et ärge alahinnake oma haarde suurust.
Ärge alahinnake oma haarde suurust!
Kui me elame oma elusid väikesel moel,
on meil ka lühikesed käed ning väike mõju me kristlikus elus.
Kui aga elame oma elu suurelt,
mis saab alguse me südamest ja mõtteviisist
ning sellest, kas laseme Jumala Sõnal avardada end,
siis isegi tavapäraseid asju tehes
muutub su elu millekski suuremaks, kui sa inimlikult oled.
Minu meelest on see tohutult võimas võimalus
ja kui aus olla, siis mulle see meeldib.
Mulle see meeldib.
Me koguduse rahvas teenib nii mitmetel eriviisidel.
Kuidas on lood me pastorite ja kõigi teiste toredate inimestega?
Osad ehk on veits närvis ja mõtlevad: "Jõuan ma ikka kuhugi välja?"
"Kui suur mu haare ikka tegelikult on?"
Käisime eile Bobbiega väljas söömas,
ühes armsas väikses kohakeses, kus mulle väga meeldib käia.
Meie lähedal istus üks abielupaar me kogudusest,
kes on kogenud suurt südamevalu tänu tragöödiale oma väikese tütrega.
Ajasime selle paariga juttu ja see naine ütles Bobbiele:
"Tead, mis on olnud kõige raskem?
Kõige raskem on olnud ülistada Jumalat
ja olla Tema kojas."
Kuid nad rääkisid ka sellest võrratust toest,
mida nad on kogenud.
Mitte minult, aga inimestelt,
kes on olnud pühendunud elama oma elu,
tehes ehk näiliselt väikesi asju,
mis tegelikult puudutab tohutul määral.
Samal ajal, samas restoranis, kui läksin arvet tasuma -
Bobbie jättis arve tasumise minu kaela -
tuli üks teine paar seal leti ääres mu juurde.
Nad ütlesid mulle, kes nad on
ja mulle meenus koheselt ka nende lugu.
Nemadki on kogenud suurt valu, kaotades oma väikese poja.
Nii et kohtasin lühikese ajaga kahte sarnast paari.
See mees muudkui tänas mind meie koguduse eest.
Taaskord, mitte niivõrd minu panust, kui teie oma.
Nad olid nii tänulikud, et neil olid lausa pisarad silmis.
Ja ajal, mil ma olin oma arvet maksmas,
see mees lihtsalt kallistas mind.
Kallistas ja tänas mind.
Sõbrad, ärge kunagi alahinnake oma haarde olulisust.
Seda, et te käed peegeldavad te südant
ja avaldavad suurt mõju.
Ära kunagi alahinda tõsiasja,
et su elu võib ulatuda nii palju kaugemale sinust endast,
kui sa vaid mõistad selle tõelist mõju.
Siinkohal veel vaid paar küsimust, enne kui lõpetan.
1. On su loomupärane reaktsioon tõsta oma käsi ja sirutada see välja,
öeldes: ma olen vabatahtlik, ma annan ja aitan,
ma olen jumalariigi ülesehitaja ja visiooni edasi kandja,
ma olen toeks ja julgustuseks kellelegi,
ma aitan kaasa koguduse töös ja teenimises,
ma aitan kaasa kogukonnas
kas Punase Risti või kellegi muu kaudu.
Kui Jumala süda lööb me sees,
peaks me loomupärane reaktsioon olema tõsta oma käsi.
Sa ehk mõtled, et oled juba liiga kaua oma kätt üleval hoidnud
ja ehk oleks aeg see hoopis alla lasta.
Mu palve on, et me võiks olla alati käsi-püsti-kogudus.
"Siin ma olen! Siin ma olen!"
See oli nii Jeesuse kui ka Jesaja suhtumine:
"Siin ma olen! Siin ma olen!"
Olgem alati selline kogudus.
Ammu aega tagasi oli kord aeg,
kus mina ja Bobbie
olime vaid mõne kuu Austraalias olnud.
Mul oli auto ja kui ma õigesti mäletan,
siis see oli firma auto, kus töötasin müügimehena.
Nii et mul oli nö tasuta auto, mis oli igavesti vinge!
Üks mu sõber tuli Uus-Meremaalt külla
ja kuna tal polnud autot, viisin ta autode oksjonile.
See oli mu elu esimene kord olla autode oksjonil.
Ma ise ei vajanud autot ega otsinud seda,
kuid seal oli üks väike Nissan Bluebird,
mis järgmisena müüki läks ja mida tutvustama hakati.
Vaatasin seda autot, mis nägi nii vinge ja puhas välja
ja mille alghind oli 210 dollarit.
Ma mõtlesin: "Kõigest 210 dollarit?", ise ju mitte autot vajades.
Kuid see 210 dollarit tundus uskumatu hinnana.
Seejärel hakkas hind tõusma, olles juba 240.-
ja kui küsiti uute pakkumiste järgi, oli korraga mul käsi püsti.
Täiesti vabatahtlikult!
Ostsin omale 240 dollari eest auto, mida ma ei tahtnud ega vajanud,
aga millega nüüd pidin koju minema.
Elasime tol ajal hästi kitsalt ja nüüd pidin teatama Bobbiele,
et ostsin auto, mida me tegelikult endale luada ei saa.
Kuid asi läks veelgi hullemaks.
Sõites koju siin ühel Sydney tänaval, mis on üks suuremaid peateid,
hakkas korraga kapoti alt suitsu tulema.
Olin just maksnud 240.- selle eest ja valmis andma Bobbiele selgitusi,
kui korraga mootor kuumeneb üle ja kõik on paksu tossu täis.
Koju jõudes pidin aga Bobbiele selgitusi andma.
Järgmine päev ei osanud ma muud teha,
kui selle auto tagasi viia.
Ikka selle suitseva kapoti alusega.
Ostsin selle 240 dollari eest, aga maha müüsin 270'ga.
Kas pole lahe?
"Jumala õnnistus on see, mis teeb rikkaks
ja kõrvaldab igasuguse kurvastuse."
Kogu loo mõte on aga selles, et mu käsi tõusis automaatselt.
Mu käsi tõusis.
Olgu me kõigi elu hoiak selline, et oleme kärmed oma kätt tõstma.
Elame oma elu avatud kätega.
On su küüned enda poole, või on su käsi avatud?
Vahel meil on küüned nii enda poole, hoides kinni oma 5-eurosest,
et seda ära andes voolab pisar me palgeilt.
Ameerikas on presidentidel pisar silmas.
Mina ei taha elada oma elu nii.
Ja ma ei räägi siinkohal vaid finantsidest.
Räägin suhtumisest, julgustamisest,
heldest südamest ja mõtteviisist.
Olgem avatud kätega, nii nagu Jumal ja Jeesus seda on.
Jumal sirutas oma avatud käed inimeste poole.
Ta sirutas oma käed välja.
Elagem meiegi nii, et me käed on välja sirutatud.
Siinkohal veel üks piiblisalm.
Me õnnistasime meie tänasel teenistusel lapsi
ja pastori jaoks on see üks erilisemaid asju teha.
Me toome oma lapsed Jumala ette, mõistes, et nad on and Tema käest
ja pühendades nad Talle.
See on võimas.
Kui Jeesus sirutas oma käed, et ulatuda lasteni,
püüdsid jüngrid määrata seda,
kelleni Ta võis sirutuda ja kelleni mitte.
Markuse 10:13-16 on öeldud:
"Ja Jeesuse juurde toodi lapsi, et ta neid puudutaks."
Ehk siis Jeesus tahtis sirutuda nendeni ja puudutada neid.
"Ent jüngrid sõitlesid toojaid"
Ehk teisisõnu: "Viige oma lapsed siit minema!
Tegu on Jumala Pojaga ja Tal pole lastega mingit pistmist."
"Aga Jeesus sai seda nähes pahaseks ja ta ütles neile:
Laske lapsed minu juurde tulla,
ärge keelake neid, sest selliste päralt on Jumala riik!
Tõesti, ma ütlen teile,
kes iganes Jumala riiki vastu ei võta nagu laps, ei saa sinna.”
Ja ta kaisutas neid ja õnnistas neid, pannes käed nende peale."
Ehk Ta kasutas oma käsi, et tõsta lapsed oma sülle
ja Ta puudutas neid.
Milline on meie elude mõju meid ümbritsevale maailmale?
Kas me puudutame seda?
Ja lõpuks Ta õnnistas neid.
See on see, mis minu jaoks tähendab avatud kätega elamist.
Mõni võib-olla mõtleb:
"Nende inimesteni ma küll ei sirutu, nad on räpased patused!"
Ma ei usu, et Jeesus nii mõtleks.
"Nende elud on metsas!
Nad on patused ja see, mida nad teevad, on kohutav!"
Jeesus küll nii ei mõtle.
Jeesuse hoiak oli ja on:
"Kes vaid iganes tahab tulla Jumala juurde, see võib tulla."
Mu palve on, et me kogudusena elaks oma elusid laia haardega,
ulatudes kaugemale iseendast.
Aamen?
Ma palun ka, et me üksikisikutena võiks elada laiema haardega,
kui see, kes me inimlikult oleme.
Mu palve on, et me käed võiks esindada me südameid
ja ulatuda välja moel, mida ehk kunagi pidasime võimatuks.
Ma palun seda su uue aasta ja tuleviku üle, Jeesuse nimel.
Et su haare ületaks võimatu, kui usaldad oma elus Jumalat.
Kas keegi võiks öeda aamen?
On lausa naljakas, kuidas osad arvavad,
et püha elu elamine muudab su elu väiksemaks.
Et tuleb elada sissepoole ja piiratumal moel.
Kuid Jumal küll selline polnud.
Kui Jesaja räägib taevast, siis ta räägib ka kui vestlusest,
mida ta kuulis Isa, Poega ja Püha Vaimu pidamas.
Jesaja kirjeldas inglite hüüdeid: "Püha, püha, püha on Issand!",
millele järgnes klausel: "Kogu ilmamaa on täis Tema au."
Ehk Jumala pühadus ei muutnud Teda väiksemaks,
vaid oma kõikväelisuses oli Ta kõiges ja kõikjal.
See on üks võimas asi.
Kummaline, kuidas inimesed arvavad,
et tõeliselt püha olemine tähendab väikeses koguduses käimist
Et kui oled tõeliselt püha, pead elama vaiksel ja vagural moel.
Ajal, mil inimesed pole veel usklikud, elavad nad maailmas kõige täiega.
Käivad pidudel, tunnevad nii paljusid ja on kõikjal kui seltskonna hingeks.
Kui aga usklikuks saavad,
tekkib neil aastatega vale arusaam pühadusest
otsekui kui usklik elu on kitsarinnaline ja piiratud.
Kuid Piiblis on öeldud:
"Püha, püha, püha on Issand ja kogu ilmamaa on täis Tema au!"
Ehk siis Tema haare hõlmab kogu maailma.
Kuidas on lood sinu haardega?
Minu haardega?
Oleme me piisavalt suure südamega piisavalt suured inimesed,
et laiendada oma haaret?
On öeldud, et inimese pikkus on võrdeline ta käte haardega.
Viis, kuidas laiendada oma haaret ja elada veelgi mõjuvõimsamat elu,
on kasvada inimesena.
Küsimus pole su füüsilistes kapariitides,
vaid su suures südames, visioonis ja vaimus.
Kuid need on olemas,
võib su haare ulatuda nii palju kaugemale sust endast
ja seda moel, mida sa kunagi isegi võimalikuks poleks pidanud.
Mind õhutas enesekaitset õppima mu kunagine vägivaldne suhe,
milles kord 18-aastasena olin.
Mu partner tegeles võitluskunstidega ja ma ütlesin, et tahan ka proovida.
Ta sõna otseses mõttes klobis mu läbi.
Mitmest kohast jooksis verd ja ma olin omadega täitsa läbi.
Ma polnud niivõrd pahane selle peale, et ta oli mind löönud,
kuivõrd selle peale,
et tundsin end haavatavamana, kui eales varem
ega suutnud end kaitsta.
Täna õpetan ma ise naistele enesekaitset,
sest see kuidagi põles mu südames
ja nii paljud käisid mulle peale, et õpetaksin neid end kaitsma.
Kuid ma ei tundnud, et olen selleks valmis.
Nii otsustasin alustada väikeselt.
Kutsusin osad tüdrukud endale külla
ja alustasin enesekaitse koolitustega omaenda kodus.
Mu süda põles sekskaubanduse peatamise osas
ja kui ma alustasin enesekaitsega,
mõistsin, et see on üks vahend, mis saab ennetada sekskaubandust.
Enesekaitse tähendabki teadlikkust ja ennetamist.
Jah, on inimesi, kes aitavad naisi seksiorjusest välja,
kuid minu igatsus on õpetada ja varustada neid juba enne,
kui midagi sellist üldse juhtuda saab.
Mingi hetk hakkasin tegema koostööd spordiklubiga, kus ise treenin,
küsides, kas võin korraldada peale trenne ühe suurürituse,
mis ennetaks sekskaubandust.
Me saime loa
ja me kogusime esimese üritusega päris suure hulga raha selle heaks.
Loodetavasti saan jätkuvalt kasutada seda andi, mis mulle antud,
õpetades naisi ja üldse kõiki, kuidas saada vabaks.
Ma usun Jeesuse nimesse
Usun Jumalasse, me Isasse
Usun Poega Kristusesse
Usun Püha Vaimu
Usun, et need kolm on üks
Usun ülestõusmisesse
Usun sellesse, et tõuseme taas
Sest ma usun Jeesuse nimesse
Usun Jumalasse, me Isasse
Usun Poega Kristusesse
Usun Püha Vaimu
Usun, et need kolm on üks
Usun ülestõusmisesse
Usun sellesse, et tõuseme taas
Sest ma usun Jeesuse nimesse
Meie ees avaneb pidevalt üks uus maailm
Ilus maailm
Suurem maailm
Parem maailm
Sind on kutsutud olema valguseks
Tuues esile Jumala värvid
Jumal ei ole mingi saladus
Seetõttu teeme selle kõik avalikuks
Naistel on täielik õigus
saada neil päevil avalikuks nii Jumala kui inimeste ees.
Täielik õigus olla esiliinil sillutades teed millelegi uuele.
OLE LEITAV
Tänud vaatamast taas Hillsong TV'd.
Mu palve on, et Jumala tahe ja eesmärk võiks täituda su elus.
Ma ei tunne sind küll isiklikult,
kuid ma palun kõigi eest, kes meie saateid vaatavad,
uskudes Jumala parimat su elu suhtes.
Hüüdes appi Jeesuse nime, mis on üle kõigi nimede,
võid sa leida tervenemist, võite ja täituvaid tõotusi.
Ära kunagi alahinda palve väge.
Ole õnnistatud, kena nädala jätku ja näeme taas!
Tõlge: Anne-Ly Raukas